Una, două, hai acasă la mine, hai să facem sex, hai să ne vedem de viețile noastre, hai, gata, să nu te mai văd în fața ochilor! Păi, așa am fost educați în Liceenii că trebuie să evolueze sentimentele și legăturile? Așa ne-au învățat părinții? Nu, învățămintele lor – și nu doar ale lor: vezi Biblia, vezi datinile, vezi pe Cornel, fostul coleg de clasă, vezi pe Ioana, vecina de palier – au fost clare: cînd vei crește, să te așezi la casa ta! Pașii sînt simpli și neschimbați de generații: mergi la școală, îți faci un rost, plantezi un copac, cunoști o fată/un băiat, vă luați, faceți copii, cumpărați mașină de spălat cu cuponul de reduceri, mergi la all inclusive la bulgari... Nu e nimic complicat.